काठमाडौँ । निर्वाचन आयोगले सत्तारुढ दल नेपाल कम्युष्ट पार्टी (नेकपा)लाई वैधानिकता दिएको छ । सत्तारुढ नेकपा र ऋषि कट्टेलको नेतृत्वमा दर्ता भएको नेकपाबीच पार्टीको नामलाई लिएर विवाद भएपछि उक्त विवादलाई टुङ्ग्याउँदै आयोगले उक्त निर्णय गरेको हो । निर्वाचन आयोगका प्रवक्ता दीपक सुवेदीका अनुसार राजनीतिक दलसम्बन्धी ऐन, २०७३ को दफा ४ अन्तर्गत उपदफा २ अनुसार सत्तारुढ नेकपाले वैधानिकता पाएको हो ।
काठमाडौँ । निर्मला पन्तको हत्यारालाई ३ महिना बितिसक्दा समेत पक्राउ गर्न नसकेको भन्दै प्रमुख प्रतिपक्ष दल कांग्रेसले गृहमन्त्री रामबहादुर थापा ‘बादल’को राजीनामा माग गरेको छ । शुक्रबार काठमाडौंमा आयोजित कार्यक्रममा बोल्दै काँग्रेस नेता रमेश लेखकले निर्मला पन्तको बलात्कारी र हत्यारालाई कारबाही गर्न नसक्ने गृहमन्त्रीले नैतिक रुपमा राजीनामा दिनुपर्ने बताएका हुन् ।
काठमाडौँ । राष्ट्रपति विद्यादेवी भण्डारी सोमबार कतार जाने भएकी छिन् । राजकीय भ्रमणका क्रममा चारदिनको लागि भण्डारी कतार जाने भएकी हुन् । भ्रमणमा भण्डारीको कतारका अमिर शेख तमिम विन हमाद अलथानीसँग भेटवार्ता गर्ने कार्यक्रम रहेको छ ।
काठमाडौं । भारतको प्रमुख प्रतिपक्षी दल कांग्रेस आइका अध्यक्ष राहुल गान्धी पक्राउ परेका छन् । केन्द्रीय अनुसन्धान ब्युरो (सिबिआई) का दिल्लीस्थित मुख्यालय नजिकै प्रदर्शनको क्रममा गान्धीलाई प्रहरीले पक्राउ गरेको हो । सिबिआईका निर्देशक अलोककुमार बर्मालाई हटाएको विषयमा कांग्रेसले प्रदर्शनको आयोजना गरेको थियो ।
सुर्खेत । वन तथा वातावरणमन्त्री शक्तिबहादुर बस्नेतले सरकारले नयाँ संरचनामा काम गर्नुपरेकाले परिणाम देखिन केही समय लागेको बताएका छन् । नेपाल पे्रस सङ्गठनद्वारा शुक्रबार सुर्खेत विमानस्थलमा आयोजित पत्रकार सम्मेलनमा उनले अहिलेको सरकारले बनिबनाउ संयन्त्रमा काम गर्नुपर्ने अवस्था नरहेकाले जनताले सात महीनाकै अवधिमा परिणाम देख्न नपाएको बताए ।